Jainab Ahmad Ayid

Jainab Ahmad Ayid merupakan anak ke - 2 Allahyarham Datuk Seri Panglima Haji Ahmad Bin Haji Ayid , Allahyarham ayah beliau merupakan orang kuat USNO di Tawau. Jainab Ahmad Ayid kini menyandang jawatan Ketua Wanita Umno Negeri Sabah baharu bermula 20 Julai 2018.

Pendidikan 

Jainab Ahmad Ayid mendapat pendidikan awal  di Sekolah Rendah Kebangsaan Tawau. Beliau kemudian melanjutkan pelajaran menengah di SM St Patrick Tawau dan selepas tamat tingkatan lima, beliau bersekolah di Sabah College selama tiga bulan sebelum melanjutkan pelajaran di peringkat A-Level di Walthamstow ( sebuah kota yang terletak di timur laut London ). Beliau meneruskan pengajian dalam bidang undang-undang sehingga mendapat BA Law dan kemudian melanjutkan Pengajian Barrister At law di Lincoln Inns, London. 
Datuk Dr Hajah Jainab Ahmad Ayid juga memiliki ijazah MBA dari UiTM dan Ijazah Doktor Falsafah ( Psikologi ) dari UMS pada tahun 2018.

Perletakan Jawatan 
Pada 10 Mei 2021 Jainab Ahmad Ayid telah meletakkan jawatan sebagai Ahli Lembaga Pengarah Universiti Malaysia Sabah ( UMS ) Setelah perletakkan jawatan Menteri Pengajian Tinggi Malaysia , Datuk Seri Dr Noraini Ahmad dan selepas Keputusan Parti UMNO menarik sokongan keatas Pentadbiran Kerajaan Perikatan Nasional dibawah kepimpinan Tan Sri Muhyiddin Yassin. Keputusan dibuat untuk menghormati pendirian dan prinsip Parti.

Pendirian Untuk Tidak Bertanding Pada PRU15 

Jainab Ahmad Ayid telah menyatakan pendirian beliau untuk tidak akan bertanding atau menjadi calon pada Pilihan Raya Umum Malaysia Ke - 15. Beliau bagaimanapun berharap agar pada PRU 15 kelak akan lebih banyak calon Wanita diberi peluang untuk diketengahkan.

Pengalaman Pekerjaan 
Jainab Ahmad Ayid pernah bertugas sebagai tenaga pengajar selama 6 Bulan di SINAR . Pada tahun 1982, Jainab Ahmad Ayid ditauliahkan sebagai peguam `called to the bar' di Mahkamah Tinggi Borneo. Kemudian beliau dilantik sebagai Pegawai Undang-undang dan Setiausaha Syarikat Permodalan Bumiputera Sabah Berhad. Pada Mac 1986, beliau telah menubuhkan firma dengan Vernon Ong Jainab @ Partners. Setelah sekian lama bekerja di Kuala Lumpur , Pada Tahun 1994 Jainab Ahmad Ayid memutuskan untuk kembali ke sabah dan menubuhkan Firma Guaman sendiri yang didaftarkan sebagai Jainab Associates.

Penglibatan Dalam Politik 
Jainab Ahmad Ayid mula menyertai UMNO pada tahun 1985 tetapi hanya bermula aktif pada tahun 1994. Selepas bergerak aktif dalam UMNO , Pada tahun 1995 Jainab Ahmad Ayid dilantik sebagai Naib Ketua Wanita UMNO Gaya dan sebagai  Ketua Wanita UMNO Gaya pada tahun 1998. Selepas persempadanan semula, Jainab Ahmad Ayid dipilih menjadi Ketua Wanita UMNO Sepanggar pada tahun 2003. 

Pada Pemilihan kepimpinan Pertubuhan Kebangsaan Melayu Bersatu 2013, Jainab Ahmad Ayid merupakan calonyang telah terpilih dan memenangi jawatan Exco Wanita UMNO Malaysia bagi sesi 2013 hingga 2016. Kemudian pada  Pemilihan kepimpinan Pertubuhan Kebangsaan Melayu Bersatu 2018 Jainab Ahmad Ayid Sekali lagi mencalonkan diri dan bertanding. Dimana beliau telah memenangi jawatan exco Wanita UMNO bagi sesi 2018 hingga 2021 untuk ke dua kali dan sekaligus mempertahankan jawatan yang disandang beliau sejak Pemilihan kepimpinan Pertubuhan Kebangsaan Melayu Bersatu 2013.

Kerjaya Politik
Jainab Ahmad Ayid pernah dilantik sebagai Pembantu Menteri Pembangunan Perindustrian Sabah bermula pada 27 Mac 2004 hingga  13 Februari 2008, Pembantu Pembangunan Sumber dan Kemajuan Teknologi Maklumat Sabah bermula daripada 2009 hingga 3 April 2013 Beliau telah mengantikan Datuk Donald Peter Mojuntin yang dilantik sebagai Pembantu Menteri Kewangan Sabah dan Menteri Pembangunan Masyarakat dan Hal Ehwal Pengguna Sabah bermula pada 10 Mei 2013 hingga 14 Mac 2018

Hobi Diwaktu Lapang 

Jainab Ahmad Ayid sangat suka membaca buku dan meluangkan bersama keluarga ketika waktu lapang.

Keputusan Pilihan Raya

Anugerah 
  :
  Panglima Gemilang Darjah Kinabalu (PGDK) - Datuk (2008).

Rujukan 

Orang dari Sabah
Orang hidup
Kelahiran 1953
Anak ahli politik Malaysia